ป้องกันโรคปริทันต์และเหงือกอักเสบ บรรเทาอาการไม่สบาย ใช้วิธีรักษาตามธรรมชาติ กำจัดโรคปริทันต์และเหงือกอักเสบ
จากการศึกษาพบว่าการแปรงฟันสามารถป้องกันเหงือกอักเสบ การแปรงฟันถูกวิธีไม่เพียงแต่จะเข้าถึงบริเวณซอกฟันเพื่อกำจัดคราบจุลินทรีย์ แต่จะยังช่วยนวดเหงือกเพื่อกระตุ้นการไหลเวียนเลือดในบริเวณนั้นด้วย  วิธีแปรงฟันที่ดีที่สุดคือแบบขยับปัด (modified Bass Method). วางแปรงให้หัวแปรงเอียงทำมุม 45 องศาชี้ไปที่แนวเหงือก นี่จะทำให้ขนแปรงสามารถทำความสะอาดอีก 1 มม.ใต้แนวเหงือก ใช้การขยับแปรงวนเป็นวงเล็กๆ เพื่อกำจัดคราบจุลินทรีย์ หลังจากแปรงไปราว 20 ครั้ง ให้ใช้แปรงกวาดไปยังผิวด้านบดเคี้ยวของฟัน สำหรับการแปรงด้านบดเคี้ยว ให้แปรงแบบถูไปหน้าหลัง ทำซ้ำทั้งหมดกับฟันทั้งปาก ไหมขัดฟันช่วยกำจัดคราบจุลินทรีย์ตามซอกเหงือก มันจะช่วยป้องกันเหงือกจากการถูกแบคทีเรียในคราบจุลินทรีย์ก่อความระคายเคือง ให้ใช้ไหมขัดฟันก่อน เนื่องจากไหมขัดฟันจะทำให้คราบจุลินทรีย์ที่ติดอยู่ตามซอกฟันหลุดออกมา แล้วคุณค่อยแปรงมันออก  ดึงไหมขัดฟันออกมาความยาวประมาณข้อศอกแล้วพันปลายทั้งสองข้างรอบนิ้วกลาง เหลือไหมขัดฟันระหว่างนิ้วอย่างน้อยหนึ่งนิ้วเพื่อใช้ขัด ใช้นิ้วชี้คอยช่วยดึงไหมถูไปมาระหว่างฟัน เริ่มจากด้านหลัง ให้ไหมได้แซะเข้าไปตามผิวฟันแล้วค่อยๆ ถูไปตามแนวเหงือก จากนั้น ค่อยดึงไหมออกมาตามผิวฟัน อย่าฝืนกดไหมไปตามร่องฟันเพราะมันอาจทำความเสียหายกับเหงือกและทำให้เลือดออกได้ ทำกระบวนการซ้ำระหว่างฟันทุกซี่ในปาก ละลายเกลือ 9 ช้อนชาลงในน้ำอุ่นสามถ้วย ล้างราว 30 วินาทีแล้วบ้วนทิ้ง ทำวันละสองครั้ง การล้างปากด้วยน้ำเกลือเป็นวิธีลดแบคทีเรียในปากลงอย่างได้ผล แบคทีเรียในคราบจุลินทรีย์นั้นเป็นตัวทำให้เหงือกระคายเคือง  น้ำเกลือจะทำให้เกิดการแพร่ภายในปาก นั่นหมายถึงมันจะทำให้แบคทีเรียแห้งและตาย คนที่สูบบุหรี่มักจะเกิดโรคปริทันต์ง่ายกว่า เพราะการสูบบุหรี่ส่งผลเสียต่อเหงือกและกระดูก ทำให้กระดูกเสื่อม ยังผลให้ยากต่อการทำความสะอาด พฤติกรรมนี้ยังทำให้เกิดปัญหาเหงือกมากมาย เช่น เหงือกไวต่อความรู้สึก เหงือกมีเลือดออก หรือเกิดแผลอักเสบในเหงือก น้ำแข็งหรืออาหารที่เย็นมากๆ อย่างเช่นไอศกรีมหวานเย็น สามาถทำให้บริเวณที่บวมนั้นเกิดอาการชา หากคุณแค่ต้องการลดปวดเฉพาะหน้า และไปหาทันตแพทย์ในทันทีไม่ได้ ให้ใช้น้ำแข็งทำให้บริเวณนั้นชา ขี้ผึ้งเบนโซเคน (benzocaine) อย่างที่ใช้ทาเหงือกเด็กตอนฟันเริ่มขึ้น สามารถช่วยบรรเทาอาการปวดลงชั่วคราว นี่จะช่วยได้มากตอนก่อนจะทานอาหารหรือแปรงฟันถ้าหากเหงือกคุณไวต่อความรู้สึก ไอบูโปรเฟนเป็นยาแก้อักเสบแบบไม่มีสเตียรอยด์ (NSAID) ที่จะช่วยลดการบวม ใช้อะซีตามิโนเฟนหรือแอสไพรินก็เป็นทางเลือกในระยะสั้นสำหรับลดอาการปวดเหงือก ให้แน่ใจว่าได้ทำตามคำแนะนำบนฉลากการใช้ยาและใช้เท่าที่แนะนำไว้ นำชาคาโมไมล์มาถุงหนึ่งแช่ในน้ำเดือดหนึ่งถ้วย แช่ทิ้งไว้สักห้านาทีและให้มันเย็นลงสักนิดค่อยดื่ม กลั้วน้ำชาไปมาให้ทั่วทั้งปากเพื่อบรรเทาเหงือกก่อนกลืน   นอกเหนือจากคุณสมบัติแก้บวม แก้เกร็งและทำให้กล้ามเนื้อผ่อนคลายของคาโมไมล์แล้ว มันอาจใช้เป็นน้ำยาบ้วนปากเพื่อรักษาการบวมของเหงือกและช่วยค้ำจุนโครงสร้างของฟัน  ส่วนผสมที่เป็นตัวออกฤทธิ์มาจากใบของมันเป็นส่วนมาก ซึ่งมีน้ำมันระเหย 1-2%, ฟลาโวนอยด์ (flavonoids), ลูเทโอลิน  (luteolin) และเควียเซทิน(quercetin) น้ำยาบ้วนปากที่ทำจากน้ำเกลือสามารถรักษาอาการบวมแดงของเหงือกอย่างได้ผลเพราะมันจะทำความสะอาดและช่วยกำจัดแบคทีเรียที่ทำให้คุณรู้สึกไม่สบาย แค่เติมเกลือหนึ่งช้อนชาลงไปในน้ำร้อนหนึ่งถ้วย คนจนกระทั่งเกลือละลายมันแล้วกลั้วให้ทั่วปากเมื่อน้ำยาเริ่มเย็นลง ให้แน่ใจว่าไม่กลืนน้ำเกลือ แค่บ้วนทิ้งเมื่อกลั้วจนทั่วปากแล้ว สารสกัดเปปเปอร์มินต์มีน้ำมัน 0.1-1.0% ที่เกิดจากเมนทอลกับเมนโทน น้ำมันเหล่านี้ทำหน้าที่เป็นยาแก้ปวดที่จะบรรเทาอาการปวดเมื่อใช้บนจุดที่อักเสบอย่างเช่นที่เหงือก  ใช้เม็ดยาหรือแคปซูลเปปเปอร์มินต์ 3 ถึง 6 กรัมและละลายในน้ำกลั่น 10 มล. เช่น น้ำยาบ้วนปาก ใช้วันละครั้ง คำเตือน: หากคุณเป็นโรคนิ่ว ควรปรึกษาแพทย์ก่อนใช้สารสกัดเปปเปอร์มินต์ ใบเสจสามารถนำมาใช้รักษาอาการอักเสบภายในช่องปาก ลำคอ และทอนซิล ในการทำน้ำยาบ้วนปาก ให้นำใบเสจหั่นละเอียด 2 ช้อนโต๊ะลงในน้ำครึ่งลิตรและนำไปต้ม ทิ้งไว้ให้เย็นประมาณ 15 นาทีก่อนนำมาใช้บ้วนปาก กลั้วปากราว 5 นาที ใช้ได้หลายครั้งต่อวัน  เสจมีอัลฟาและเบตา-ธูโจน (alpha and beta-thujone), ซิเนโอล (cineole), การบูร, กรดรอสมารินิก (rosmarinic), ฟลาโวนอยด์ (flavonoid) และแทนนิน (tannin) ส่วนประกอบเหล่านี้มีคุณสมบัติฆ่าแบคทีเรียกับเชื้อรา การใช้ยางไม้หอมเมอร์ (myrrh) ในน้ำยาบ้วนปากมีผลบรรเทาเนื้อเยื่อที่เกิดอักเสบอยู่ภายในช่องปาก เมอร์ยังอาจใช้รักษาคออักเสบ (pharyngitis), ทอนซิลอักเสบ (tonsillitis), เหงือกอักเสบ (gingivitis) และแผลร้อนในในปาก สามารถทามันลงไปโดยตรงบริเวณที่อักเสบเบาๆ ภายในปากได้เลย  เมอร์ประกอบด้วยยางไม้ ยางเหนียวและน้ำมันไม่ระเหย สารประกอบยางไม้นั้นมีคุณสมบัติฆ่าเชื้อจุลินทรีย์ซึ่งจะช่วยระบบภูมิคุ้มกันโดยการกระตุ้นการทำงานของเซลล์มาโครฟาจ (เซลล์เม็ดเลือดขาวชนิดหนึ่ง) ในการเตรียมน้ำยาบ้วนปาก เติมสารละลายเมอร์ 30 ถึง 60 หยดลงไปในน้ำอุ่น กลั้วปากให้ทั่วเป็นเวลา 30 วินาที อีกทางเลือก สารละลายเมอร์สามารถนำมาทาบริเวณที่เหงือกอักเสบได้โดยตรงโดยใช้ค็อตตอนบัด ว่านหางจระเข้สามารถนำมาทาตรงเนื้อเยื่อเหงือกที่บวมแดงโดยตรง มันยังอาจใช้รักษาแผลไวรัสในช่องปาก แผลร้อนใน และฝีที่เหงือก   หลังแปรงฟัน ให้ทาเจลว่านหางจระเข้ไปตรงเหงือกที่อักเสบโดยตรง อาการจะดีขึ้นในทันที ทาว่านหางจระเข้สองครั้งต่อวันจนกว่าอาการอักเสบจะลดลง น้ำผึ้งมานูก้า (manuka) ธรรมชาติจากนิวซีแลนด์มีคุณสมบัติฆ่าจุลินทรีย์และบรรเทาบาดแผล มันช่วยให้เหงือกไม่แห้งและสร้างชั้นป้องกันครอบเหงือก  น้ำผึ้งสามารถผลิตไฮโดรเจนเปอร์ออกไซด์และฆ่าแบคทีเรียได้โดยการทำให้มันแห้ง มันสามารถใช้รักษาเหงือกอักเสบ แผลร้อนใน และปัญหาอื่นๆ ภายในปาก ใช้ค็อตตอนบัดทาน้ำผึ้งบริสุทธิ์ 100% จำนวนเล็กน้อยลงไปบริเวณอักเสบภายในปาก ทำสามครั้งต่อวันเป็นเวลาห้าวัน เขาจะประเมินสภาพเหงือกที่เป็นอยู่ มองหาเหงือกที่บวมแดงและคราบจุลินทรีย์หรือคราบหินปูนตรงบริเวณคอฟัน นอกเหนือจากนั้น ทันตแพทย์อาจทำการเอ็กซเรย์ เพื่อที่จะประเมินว่าโรคปริทันต์ที่ว่าได้กระจายไปถึงกระดูกรอบๆ ฟันแล้วหรือยัง ถ้าคุณมีอาการเหงือกอักเสบแล้ว ทันตแพทย์จะทำการขูดหินปูน (scaling) และขัดฟันให้ ในกระบวนการนี้ คราบแคลเซียมกับจุลินทรีย์ (หินปูน) จะถูกกำจัดออกจากผิวฟัน แนะนำว่าให้คุณไปพบทันตแพทย์ทุกหกเดือนเพื่อทำการขูดหินปูนและขัดฟัน และเนื่องจากคุณมีอาการที่ค่อนข้างรุนแรง จึงอาจมีการนัดทำความสะอาดฟันมากกว่าหนึ่งครั้ง     การขูดหินปูน: ทันตแพทย์จะใช้เครื่องขูดหินปูนแบบอุลตราโซนิกหรือแบบมือในการกำจัดคราบแคลเซียมกับจุลินทรีย์ออกจากฟัน คราบแคลเซียมนั้นเป็นการจับเกาะของธาตุซึ่งไม่สามารถเอาออกด้วยการแปรงฟันปกติได้ ถ้าอยากจะทราบว่าคุณมีคราบแคลเซียมหรือไม่ ให้ใช้ลิ้นตวัดไปตามผิวด้านหลังของฟัน คราบแคลเซียมจะทำให้รู้สึกผิวหยาบ การกำจัดคราบจุลินทรีย์แบบมืออาชีพจะช่วยทำให้สุขภาพของช่องปากดีขึ้น   การขัดฟัน: หลังจากกำจัดคราบแคลเซียมแล้ว ทันตแพทย์จะทำการขัดฟัน โดยใช้ยาขัดกับแปรงยาง ยาขัดฟันมีส่วนผสมของฟลูออไรด์ที่ช่วยให้ฟันแข็งแรงขึ้นและป้องกันฟันผุ กับสารขัดอย่างผงแร่ซิลิคอนที่จะช่วยให้ผิวฟันเรียบเป็นเงา ผิวฟันที่เรียบจะป้องกันไม่ให้แบคทีเรียเกาะติดฟันและเหงือก หลังจากทำความสะอาดฟันแล้ว ทันตแพทย์อาจแนะนำยาปฏิชีวนะถ้าหากการติดเชื้อนั้นรุนแรง ยานี้อาจใช้ผ่านทางการสั่งจ่ายในรูปแบบน้ำยาบ้วนปาก เจล หรือเม็ดยาก็ได้ ทันตแพทย์จะแนะนำให้รักษาเพิ่มเติม ถ้าเหงือกอักเสบนั้นพัฒนาเป็นโรคปริทันต์และกระจายลึกลงไปยังชั้นฟัน คุณอาจจำเป็นต้องคิดถึงทางเลือกที่ต้องผ่าตัด ทางเลือกก็เช่น การผ่าตัดแผ่นพับปริทันต์ การปลูกถ่ายกระดูก และการชักนำให้เนื้อเยื่อเกิดการสร้างตัวขึ้นใหม่ การถอนฟันก็อาจเป็นทางเลือกที่เป็นไปได้ เนื่องจากโรคเหงือกจะนำไปสู่การเกิดโรคกระดูก และกระดูกนั้นคือรากฐานยึดฟันเอาไว้ วิธีป้องกันเหงือกอักเสบที่ดีที่สุดคือการรักษาอนามัยในช่องปากให้ดี มันจะกำจัดแบคทีเรียภายในปากและยังป้องกันปัญหาด้านฟันอื่นๆ ด้วย   ให้แน่ใจว่าวิธีการแปรงฟันของคุณนั้นได้กำจัดคราบจุลินทรีย์อย่างได้ผล และจำไว้ว่าต้องไปพบทันตแพทย์ทุกหกเดือนเพื่อการตรวจและทำความสะอาดเป็นประจำ ดื่มน้ำมากๆ หลังทานอาหาร. มันจะชะล้างเศษอาหารและแบคทีเรียที่อาจทำลายเหงือก
แปรงฟันอย่างน้อยวันละสองครั้ง. ใช้ไหมขัดฟันก่อนแปรงฟัน. ใช้น้ำเกลือกลั้วล้าง. เลิกสูบบุหรี่. ทานอาหารที่เย็น. ทายาชาบริเวณนั้น. ใช้ยาแก้ปวดที่มีวางขายทั่วไป. บรรเทาอาการเหงือกบวมด้วยชาคาโมไมล์. เตรียมน้ำเกลือเป็นน้ำยาบ้วนปาก. ใช้เม็ดยาหรือแคปซูลเปปเปอร์มินต์. ใช้ใบเสจ. ทำน้ำยาบ้วนปากด้วยสารละลายเมอร์. ใช้ว่านหางจระเข้บนเหงือกอักเสบ. ช่วยให้เหงือกหายดีด้วยน้ำผึ้งมานูก้า. ไปพบทันตแพทย์. เข้ารับการทำความสะอาดฟันแบบมืออาชีพ. ใช้ยาปฏิชีวนะหากทันตแพทย์แนะนำ. ลองคิดถึงการรักษาเพิ่มถ้าหากยังคงมีการติดเชื้อหรือโรคปริทันต์พัฒนาขึ้นอีก. รักษาอนามัยในช่องปากอย่างต่อเนื่อง.
https://www.wikihow.com/Soothe-Red-and-Inflamed-Gums https://www.wikihow.com/Soothe-Red-and-Inflamed-Gums https://www.wikihow.com/Soothe-Red-and-Inflamed-Gums https://www.wikihow.com/Soothe-Red-and-Inflamed-Gums
Preventing Gum Disease and Gingivitis Relieving Discomfort Using Natural Remedies Eliminating Gum Disease and Gingivitis